Taalgebruik: in/op ’n stadiumArgieffoto In ŉ bepaalde stadium (fase) van ŉ ontwikkeling of projek, en in/op ŉ bepaalde stadium as dit ŉ tydstip beteken: In ŉ stadium dat alles uitsigloos gelyk het, het sy vol hoop gebly; maar: In/op die stadium (op die tydstip) toe die skoot klap, was ek buite. Stadium moet altyd op ŉ bepaalde stadium dui: in een stadium, in daardie stadium of in die stadium toe…, in ŉ stadium dat… [NIE in ŉ stadium was ons moedeloos]. Hierdie brokkie is gepubliseer in Skryf Afrikaans van A tot Z